กฎกระทรวงกฎกระทรวงกำหนดความเสียหายที่จะให้ได้รับค่าเสียหายเบื้องต้นจำนวนเงินค่าเสียหายเบื้องต้นและการร้องขอรับและการจ่ายค่าเสียหายเบื้องต้นพ.ศ.๒๕๔๗ อาศัยอำนาจตามความในมาตรา ๕แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐ และมาตรา ๒๐ วรรคสอง แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๑๒ (พ.ศ.๒๕๔๐) ออกตามความในพระราชบัญญัติคุ้มครองผู้ประสบภัยจากรถ พ.ศ. ๒๕๓๕ข้อ ๒ ความเสียหายที่จะให้ได้รับค่าเสียหายเบื้องต้นมีดังต่อไปนี้(๑) ความเสียหายต่อร่างกาย ได้แก่(ก) ค่ายา ค่าอาหารทางเส้นเลือด ค่าออกซิเจนและอื่นๆ ทำนองเดียวกันที่ใช้ในการบำบัดรักษา(ข) ค่าอวัยวะเทียมและอุปกรณ์ในการบำบัดรักษารวมทั้งค่าซ่อมแซม(ค) ค่าบริการทางการแพทย์ ค่าตรวจค่าวิเคราะห์โรค ทั้งนี้ไม่รวมถึงค่าจ้างพยาบาลพิเศษ และค่าบริการอื่นทำนองเดียวกัน(ง)ค่าห้องและค่าอาหารตลอดเวลาที่เข้ารับการรักษาพยาบาล(จ)ค่าพาหนะนำผู้ประสบภัยไปโรงพยาบาลหรือสถานพยาบาล(๒) ความเสียหายต่อชีวิต ได้แก่(ก) ค่าปลงศพ(ข) ค่าใช้จ่ายอันจำเป็นที่เกี่ยวกับการจัดการศพผู้ประสบภัยข้อ ๓ จำนวนเงินค่าเสียหายเบื้องต้นให้เป็นไปดังต่อไปนี้(๑)จำนวนเท่าที่จ่ายจริงแต่ไม่เกินหนึ่งหมื่นห้าพันบาท สำหรับความเสียหายต่อร่างกาย(๒) จำนวนสามหมื่นห้าพันบาทสำหรับความเสียหายต่อชีวิต(๓) จำนวนตาม (๑) และ (๒) รวมกันสำหรับผู้ประสบภัยที่ถึงแก่ความตายหลังจากมีการรักษาพยาบาลในโรงพยาบาลหรือสถานพยาบาลข้อ ๔ การร้องขอรับค่าเสียหายเบื้องต้นให้ยื่นคำร้องขอตามแบบที่นายทะเบียนกำหนดและต้องมีหลักฐานดังต่อไปนี้(๑) ความเสียหายต่อร่างกาย(ก) ใบเสร็จรับเงินหรือหลักฐานการแจ้งหนี้เกี่ยวกับการรักษาพยาบาล(ข) สำเนาบัตรประจำตัวหรือสำเนาใบสำคัญประจำตัวคนต่างด้าวหรือสำเนาหนังสือเดินทางหรือหลักฐานอื่นใดที่ทางราชการเป็นผู้ออกให้ที่สามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัยแล้วแต่กรณี(๒) ความเสียหายต่อชีวิต(ก) สำเนามรณบัตร(ข) สำเนาบัตรประจำตัวหรือสำเนาใบสำคัญประจำตัวคนต่างด้าวหรือสำเนาหนังสือเดินทางหรือหลักฐานอื่นใดที่ทางราชการเป็นผู้ออกให้ที่สามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัยแล้วแต่กรณี(ค) สำเนาบันทึกประจำวันในคดีของพนักงานสอบสวนหรือหลักฐานอื่นที่แสดงว่าผู้นั้นถึงแก่ความตายเพราะการประสบภัยจากรถ(๓)ในกรณีผู้ประสบภัยถึงแก่ความตายหลังจากมีการรักษาพยาบาลในโรงพยาบาลหรือสถานพยาบาลให้มีหลักฐานตาม (๑) และ (๒)ให้ผู้ประสบภัยเป็นผู้ร้องขอหากผู้ประสบภัยไม่สามารถร้องขอได้ให้โรงพยาบาลหรือสถานพยาบาลที่รักษาผู้ประสบภัยหรือญาติหรือผู้มีส่วนได้เสียของผู้ประสบภัย แล้วแต่กรณี ร้องขอแทนได้ในกรณีผู้ประสบภัยถึงแก่ความตายให้ทายาทโดยธรรมของผู้ประสบภัยเป็นผู้ร้องขอและต้องมีหลักฐานตาม (๒) หรือ (๓)แล้วแต่กรณี พร้อมด้วยหลักฐานที่แสดงการเป็นทายาทโดยธรรมข้อ ๕การร้องขอรับค่าเสียหายเบื้องต้นจากบริษัทที่รับประกันภัยต้องกระทำภายในหนึ่งร้อยแปดสิบวันนับแต่วันที่มีความเสียหายเกิดขึ้นข้อ ๖ การจ่ายค่าเสียหายเบื้องต้นให้ปฏิบัติดังต่อไปนี้(๑) ให้จ่ายแก่ผู้ประสบภัยหรือโรงพยาบาลหรือสถานพยาบาลที่ยื่นคำร้องขอแทนผู้ประสบภัย(๒)ให้จ่ายเป็นเงินสดหรือเช็คที่มิได้ลงวันที่ล่วงหน้า(๓)ให้จ่ายให้เสร็จเรียบร้อยภายในเจ็ดวันนับแต่วันที่ได้รับคำร้องขอตามข้อ ๔ ทั้งนี้โดยไม่ต้องรอพิสูจน์ความรับผิดข้อ ๗[๑] กฎกระทรวงนี้ให้ใช้บังคับตั้งแต่วันที่ ๑เมษายน พ.ศ.๒๕๔๖ เป็นต้นไปให้ไว้ณ วันที่ ๑๑ มีนาคม พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากจำนวนเงินค่าเสียหายเบื้องต้นที่ผู้ประสบภัยจากรถจะได้รับจากบริษัทประกันภัยหรือกองทุนทดแทนผู้ประสบภัยตามที่กำหนดในกฎกระทรวง ฉบับที่ ๑๒ (พ.ศ. ๒๕๔๐)ออกตามความในพระราชบัญญัติคุ้มครองผู้ประสบภัยจากรถ พ.ศ. ๒๕๓๕ยังไม่สอดคล้องกับสภาวะเศรษฐกิจของประเทศในปัจจุบันสมควรปรับเพิ่มจำนวนเงินค่าเสียหายเบื้องต้นสำหรับความเสียหายต่อชีวิตให้เหมาะสมยิ่งขึ้นและสมควรปรับปรุงรูปแบบของกฎกระทรวงเสียใหม่เพื่อให้สอดคล้องกับรูปแบบของกฎกระทรวงในปัจจุบัน จึงจำเป็นต้องออกกฎกระทรวงนี้ศุภชัย/พิมพ์๑๕ มิถุนายน๒๕๔๗สุมลรัตน์/พัชรินทร์/ตรวจ๒กรกฎาคม ๒๕๔๗A+Bนันทพล/ปรับปรุง๘ธันวาคม ๒๕๔๙[๑] ราชกิจจานุเบกษา.เล่ม๑๒๑/ตอนที่ ๒๙ก/หน้า ๒๐/๒๘ เมษายน ๒๕๔๗